Eleanor Francis Helin

Eleanor Francis Helin (naskiĝis la 19-an de novembro 1932, mortis la 25-an de januaro 2009) estis usona astronomino, ĉefa estrino de la programo Near Earth Asteroid Tracking (NEAT) (Terrenkonta Asteroida Enketo) de la Jet Propulsion Laboratory (JPL).

Ŝi malkovris aŭ kunmalkovris 872 asteroidojn, inter kiuj:
 la du unuaj atonaj asteroidoj: 2062 Atono kaj 2100 Ra-Shalom ;
 la apolonaj asteroidoj 4660 Nereus, 4769 Kastaljo, 6489 Golevka kaj aliaj ;
 pluraj amoraj asteroidoj ;
 tri trojaj asteroidoj el kiu 3240 Laokoonto.

Ŝi malkovris aŭ kunmalkovris pluraj kometojn, el kiu la periodaj kometoj
111P/Helin-Roman-Crockett, 117P/Helin-Roman-Alu kaj 132P/Helin-Roman-Alu.
Ŝi remalkovris la objekton nun konata kiej ambaŭe la asteroido 4015 Wilson-Harrington,
kaj la kometo 107P/Wilson-Harrington. Kvankam Albert George Wilson kaj
Robert G. Harrington estis malkovrinte ĝin pluraj jardekoj antaŭ, iliaj observoj ne
permesis kalkuli ĝian orbiton, ĝis kiam Eleanor Francis Helin ĝin remalkovris.

La asteroido 3267 Glo estis nomita en ŝia honoro: "Glo" estis ŝia kromnomo.

Ŝi aktivis en planedoscienco kaj astronomio en la Jet Propulsion Laboratory kaj en
la Kalifornia Instituto de Teknologio dum tri jardekoj. Komence de la 1970-aj jaroj,
ŝi lanĉis la programon Planet-Crossing Asteroid Survey (PCAS)
(Planedrenkonta Asteroida Enketo) en la observatorio de la Monto Palomar. Tiu
programo kuntrenis la malkovron de miloj da ĉiutipaj asteroidoj, (iuj kun tre
klinitaj orbitoj kaj nekomunaj orbitaj ecoj), de 20 kometoj kaj ĉirkaŭ
30 elcentoj de la terrenkontaj asteroidoj malkovritaj en la mondo.

Ŝi organizis kaj kunordigis la International Near-Earth Asteroid Survey (INAS)
(Internacia Terrenkonta Asteroida Enketo) en la 1980-aj jaroj, instiginte la
tutmondan intereson kontraŭ la asteroidojn. En rekompenso, ŝi ricevis la Medalon pro
Escepta Servo de NASA.

Post esti gvidinte la fotografan programon de PCAS dum 25 jaroj, Eleanor F. Helin ellaboris
novan programon : Near Earth Asteroid Tracking (NEAT), kiu uzas lumkaptilojn
muntitajn sur grandkampa teleskopo. Ŝi estis la ĉefa responsulino de tiu programo,
por kiu ŝi ricevis en 1997 la ekscelencan premion de JPL kaj la Premion pri
Grupa Elfaro de NASA, je la nomo de la tuta teamo de NEAT.

Komencinta en 1995, tiu programo, sen personaro, malkovrigis pli ol 26000 objektojn
el kiu 31 terrenkontrajn objektojn kaj du longperiodajn kometojn, kaj la neordinaran
asteroidon 1996 PW, kiu havas plej discentran orbiton
nun konata (e=0,99012494, periodo 4110,5 jaroj, granda duonakso
256,601 AU).

 Kelkaj el la 872 malkovritaj asteroidoj  1982 Cline    2048 Dwornik   2050 Francis   2062 Aten   2074 Shoemaker   2083 Smither   2099 Öpik   2100 Ra-Shalom   2128 Wetherill   2135 Aristaeus    kun S. J. Bus 2143 Jimarnold    2220 Hicks   2324 Janice    kun S. J. Bus 2335 James    3360 Syrinx    kun R. S. Dunbar 3752 Camillo    kun M. A. Barucci 3757 Anagolay    3988 Huma   4015 Wilson-Harrington    ankaŭ kometo 4034 Vishnu    4055 Magellan   4178 Mimeev   4197 Morpheus    kun E. M. Shoemaker 4660 Nereus    4769 Castalia   4957 Brucemurray   5653 Camarillo    kun K. J. Lawrence 6456 Golombek    kun K. J. Lawrence 6489 Golevka    7336 Saunders   8013 Gordonmoore   9969 Braille    kun K. J. Lawrence 26858 Misterrogers   

 Vidu ankaŭ 
 2285 Ron Helin
 :Kategorio:Malkovrita de Eleanor Francis Helin

Eksteraj ligiloj
  anonco de forpaso
  Women in Science & Technology Month, 12-a de Junio 1998
  Eleanor Helin kaj la Teleskopo de 18 coloj ; el la paĝaro  de la Observatorio Palomar

Kategorio:Usonaj astronomoj
Kategorio:Malkovrintoj de asteroidoj